    ‘Ìbẹ̀ǹbẹ́-olókùnrùn o kú iṣẹ́ o’- kò tilẹ̀ wo apá ọ̀dọ̀ mi, ounjẹ ti wọ̀ ọ́ lára ṣe ni ó tẹ orí mọ́ oúnjẹ koko, èmi náà sì mú sùúrù díẹ̀ sí i. Ìgbà tí mo ri i pé ó jẹ odidi kan tán mo pè é ni èèkejì: ‘Ìbẹ̀ǹbẹ́-olókùnrùn kú iṣẹ́ o- Òun náà wá wo apá ọ̀dọ̀ mi o fi imú dá mi lóhùn ó ni ; hòo, ó tún bẹ̀rẹ̀ síi jẹ àgbọ̀nrín kejì lọ. Ìgbà tí ó parí àgbọ̀nrín kejì ni o tó wa wò mí dáadáa tí ó dáhùn tí ó wí pé: ‘Kí lò ń wa?’Èmi náà si fèsì mo ní, ìwọ ni mò ń wá, ìwọ ni mo tọ̀ wá gán-an, ọba ìlú mi lo sì ni ki n lọ pè ọ́ wa, nítorí kí a bà jọ lọ sí ìrìn àjò kan. Ní ìrìnàjò yìí, a o dé ìlú kan ní ibi tí àwọn ẹranko ń gbé tí ó jẹ ìlú wọn gan-an, ibi tí ìwọ ó ti máa rí to àádọ́ta àgbọ́nrín fún oúnjẹ àárọ̀, ọgọ́ta ìmàdo fún oùnjẹ ọsán, àti ẹ̀ẹ́dẹ́gbẹ̀ta kọ̀lọ̀kọ̀lọ̀ fún ounjẹ alẹ́. Èyí nì ọ̀kan; lọ́nà kejì, a ó lọ sí òkè Ìrònù ti ń bẹ nínú Igbó. Elégbèje ko sì sí àníàní pé bí a bá ti lè ká ọ̀kan nínú èso igi ìrònú jẹ ọ̀nà àti wò ọ́ nínú àìsàn jẹunjẹun yìí kò ní ṣàì yé ni, ohun tí mo bá wá nì yí, Ìbẹ̀nbẹ́-olókùnrìn, ọkùnrin, o kú u jíjẹ, o kú u mímu.
    ‘Ibenbe-olokunrun o ku ise o’- ko tile wo apa odo mi, ounje ti wo o lara se ni o te ori mo ounje koko, emi naa si mu suuru die si i. Igba ti mo ri i pe o je odidi kan tan mo pe e ni eekeji: ‘Ibenbe-olokunrun ku ise o- Oun naa wa wo apa odo mi o fi imu da mi lohun o ni ; hoo, o tun bere sii je agbonrin keji lo. Igba ti o pari agbonrin keji ni o to wa wo mi daadaa ti o dahun ti o wi pe: ‘Ki lo n wa?’Emi naa si fesi mo ni, iwo ni mo n wa, iwo ni mo to wa gan-an, oba ilu mi lo si ni ki n lo pe o wa, nitori ki a ba jo lo si irin ajo kan. Ni irinajo yii, a o de ilu kan ni ibi ti awon eranko n gbe ti o je ilu won gan-an, ibi ti iwo o ti maa ri to aadota agbonrin fun ounje aaro, ogota imado fun ounje osan, ati eedegbeta kolokolo fun ounje ale. Eyi ni okan; lona keji, a o lo si oke Ironu ti n be ninu Igbo. Elegbeje ko si si aniani pe bi a ba ti le ka okan ninu eso igi ironu je ona ati wo o ninu aisan jeunjeun yii ko ni sai ye ni, ohun ti mo ba wa ni yi, Ibenbe-olokunrin, okunrin, o ku u jije, o ku u mimu.